Janna Friskening otasi Vladimir Kopilov xonandaning Mayami shifoxonasida davolanishi qarzga bo‘lganligini aytdi.“Biz Mayami shifoxonasidagi muolajalar pulini haligacha to‘lay olmadik. Qarzimiz, adashmasam, 106 ming dollar. Uni hali uzganimiz yo‘q”, – dedi u Ren-TV telekanalidagi intervyusida.Kopilovning aniqlashtirishicha, rubl kursining tushishi natijasida qarz miqdori ham oshib ketgan:“Bu pullarni to‘plaganimizda dollar kursi 30 yoki 33 rubl edi. Dorilarni sotib olganimizdan keyin esa kurs ikki barobarga ko‘tarilib ketdi. Dorilarning narxi esa o‘zgarmadi”.Friskening davolanishi uchun to‘plangan pullarning 70 foizini shou-biznes vakillari, oilaning tanishlari va do‘stlari taqdim qilgan edi.